ৰাষ্ট্ৰীয় তথা ৰাজ্যিক পৰ্যায়ত সঘনাই বাতৰিৰ শিৰোনাম দখল কৰা চিৰপৰিচিত নাম হৈ পৰিছে হিমা দাস। 'ধিং এক্সপ্ৰেছ' ৰূপে ইতিমধ্যে জনাজাত হৈ পৰা হিমাই এটাৰ পাছত আন এটা সফলতা অৰ্জন কৰাৰ পাছত আজি ৫৮ সংখ্যক ৰাষ্ট্ৰীয় আন্তঃৰাজ্যিক এথলেটিকছৰ মহিলাৰ ৪০০ মিটাৰ দৌৰৰ ফাইনেলত অৱতীৰ্ণ হ'ব।
উল্লেখ্য যে গুৱাহাটীৰ সৰুসজাই ক্ৰীড়া প্ৰকল্পত চলি থকা প্ৰতিযোগিতাখনত ইতিমধ্যে যোৱা বুধবাৰে ২০০ মিটাৰ দৌৰত স্বৰ্ণ জয় কৰি অসমৰ হিমা দাসে স্বৰ্ণীল যাত্ৰা অব্যাহত ৰাখিছে।
বৃহস্পতিবাৰে পুৱা অনুষ্ঠিত ৪০০ মিটাৰৰ হিটছত ৫৩.৪৯ ছেকেণ্ডেৰে তেওঁ ফাইনেললৈ অগ্ৰসৰ হয়। আৰু সেইদৰে আজি বিয়লি ৬.৩০ বজাত অনুষ্ঠিত হ'বলগীয়া ফাইনেলত হিমাই ৫ নম্বৰ লেনত স্বৰ্ণ জয়ৰ লগতে ৪০০ মিটাৰ শাখাটো এছিয়ান গেমইছত স্থান নিশ্চিত কৰাৰ লক্ষ্যৰে অৱতীৰ্ণ হ'ব।
এছিয়ান গেইমছৰ বাবে যোগ্যতা নিৰ্ণায়ক সময় ধাৰ্য কৰা হৈছে ৫২.৪৭ মিনিট। ইফালে অসমৰ আন খেলুৱৈৰ ভিতৰত ১০০ মিটাৰ দৌৰত নিবেদিতা বৰ্মনে ১২.৫৭ ছেকেণ্ডেৰে হিটছত পঞ্চম স্থান আৰু মণিকাঞ্চন নাথে ১৩.২২ ছেকেণ্ডেৰে প্ৰতিযোগিতাৰ পৰা বিদায় লয়।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
